

**"Қазақстан Республикасының Азаматтық кодексiне ипотекалық кредиттеу мәселелерi бойынша толықтырулар енгiзу туралы" Қазақстан Республикасы Заңының жобасы туралы**

Қазақстан Республикасы Үкіметінің қаулысы. 2003 жылғы 29 желтоқсан N 1417

      Қазақстан Республикасының Yкiметi қаулы етеді:   
      "Қазақстан Республикасының Азаматтық кодексiне ипотекалық кредиттеу мәселелерi бойынша толықтырулар енгiзу туралы" Қазақстан Республикасы Заңының жобасы Қазақстан Республикасының Парламентi Мәжiлiсiнiң қарауына енгiзiлсiн.

*Қазақстан Республикасының*   
*Премьер-Министрі*

Жоба

**"Қазақстан Республикасының Азаматтық кодексіне ипотекалық кредиттeу мәселелерi бойынша толықтырулар енгiзу туралы" Қазақстан Республикасының Заңы**

      Қазақстан Республикасының мынадай заң актiлерiне толықтырулар енгiзiлсiн:

      1. 1994 жылғы 27 желтоқсанда Қазақстан Республикасының Жоғарғы Кеңесi қабылдаған Қазақстан Республикасының Азаматтық кодексiне (Жалпы бөлiм) (Қазақстан Республикасы Жоғарғы Кеңесiнiң Жаршысы, 1994 ж., N 23-24 (қосымша); 1995 ж., N 15-16, 109-құжат; N 20, 121-құжат; Қазақстан Республикасы Парламентiнiң Жаршысы, 1996 ж., N 2, 187-құжат; N 14, 274, 277-құжаттар; N 19, 370-құжат; 1997 ж., N 1-2, 8-құжат; N 5, 55-құжат; N 12, 183, 184-құжаттар; N 13-14, 195-құжат; 205-құжат; 1998 ж., N 2-3, 23-құжат; N 5-6, 50-құжат; N 11-12, 178-құжат; N 17-18, 224, 225-құжаттар; N 23, 429-құжат; 1999 ж., N 20, 727, 731-құжаттар; N 23, 916-құжат; 2000 ж., N 18, 336-құжат; N 22, 408-құжат; 2001 ж., N 1, 7-құжат; N 8, 52-құжат; N 17-18, 240-құжат; N 24, 338-құжат; 2002 ж., N 2, 17-құжат; N 10, 102-құжат):   
      1) 51-баптың бiрiншi бөлiгінiң 3) тармақшасы "үшiншi кезекте" деген сөздерден кейiн "тарату массасына енгiзiлмейтiн және Қазақстан Республикасының заңдарына сәйкес кредиторлармен есеп айырысу үшiн жiберiлетiн кепiлдi қамтамасыз ету ипотекалық облигациялар иелерiнiң - кредиторлардың талаптарын қоспағанда," деген сөздермен толықтырылсын;   
      2) 308-баптың екiншi бөлігінiң екiншi абзацы ", банктiк заем шарты тараптары шарт бойынша сыйақы мөлшерiн немесе есептеу тәртiбiн, сондай-ақ осыған байланысты iс-әрекеттердi өзгерту және өтеу мерзiмiн өзгертудi қоса алғанда, төлем кестесiн өзгерту мүмкiндiгi көзделген жағдайларды қоспағанда" деген сөздермен толықтырылсын;   
      3) 347-бап "басқа жағдайда" деген сөздерден кейiн ", сондай-ақ егер осы кодексте немесе тараптардың шартында өзгеше көзделмесе," деген сөздермен толықтырылсын.

      2. 1999 жылғы 1 шiлдедегi Қазақстан Республикасының Азаматтық кодексiне (Ерекше бөлiм) (Қазақстан Республикасы Парламентiнiң Жаршысы, 1999 ж., N 16-17, 642-құжат; N 23, 929-құжат; 2000 ж., N 3-4, 66-құжат; N 10, 244-құжат; N 22, 408-құжат; 2001 ж., N 23, 309-құжат; N 24, 338-құжат; N 10, 102-құжат):   
      718-баптың 1-тармағы мынадай мазмұндағы екiншi бөлiкпен толықтырылсын:   
      "Банктер, банк операцияларының жекелеген түрлерiн жүзеге асыратын ұйымдар және микрокредиттiк ұйымдар ғана сыйақыны ақшалай нысанда төлеу шартымен заем берудi жүзеге асыра алады.".

*Қазақстан Республикасының*   
*Президентi*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК